Neuvoston asetus (EY) N:o 915/95, annettu 21 päivänä huhtikuuta 1995, tiettyjä kalastustuotteita koskevien yhteisön itsenäisten tariffikiintiöiden avaamisesta ja hallinnoinnista (1995)



Virallinen lehti nro L 095 , 27/04/1995 s. 0001 - 0003



NEUVOSTON ASETUS (EY) N:o 915/95, annettu 21 päivänä huhtikuuta 1995, tiettyjä kalastustuotteita koskevien yhteisön itsenäisten tariffikiintiöiden avaamisesta ja hallinnoinnista (1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, sekä katsoo, että eräiden kalalajien ja kalafileiden hankinta yhteisössä on riippuvainen kolmansista maista tulevasta tuonnista; on yhteisön etujen mukaista suspendoida kyseisiin tuotteisiin sovellettavat tullit osittain tai kokonaisuudessaan yhteisön soveltuvien määrien tariffikiintiöiden rajoissa; jotta kyseisen tuotannon kehitysnäkymät yhteisössä eivät joutuisi alttiiksi ja jotta kyseisiä tuotteita käyttävän teollisuuden hankinnat turvattaisiin tyydyttävällä tavalla, olisi avattava tariffikiintiöt kaudeksi, joka jatkuu 1 päivästä huhtikuuta aina 30 päivään kesäkuuta 1995, noudattaen yhteisön markkinoilla eri tuotteiden herkkyyden mukaan vaihtelevia tulleja, olisi taattava erityisesti kaikille yhteisön tuojille tasavertainen ja jatkuva mahdollisuus käyttää kyseisiä kiintiöitä ja näitä kiintiöitä varten säädettyjen tullimäärien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen saakka, ja yhteisön on itsenäisesti päätettävä tariffikiintiöiden avaamisesta; mikään ei kuitenkaan estä sitä, että näiden kiintiöiden yhteisen hallinnon tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hallinto vaatii kuitenkin läheistä yhteistyötä jäsenvaltioiden ja komission välillä, jonka on erityisesti voitava seurata kiintiöiden täyttymistä ja ilmoittaa siitä jäsenvaltioille, ON ANTANUT TÄMÄN ASETUKSEN: 1 artikla 1. Alkaen 1 päivästä huhtikuuta aina 30 päivään kesäkuuta 1995 liitteessä mainittujen tuotteiden tuontiin sovellettavat tullit suspendoidaan kunkin osalta ilmoitetuilla tasoilla ja ilmoitettujen yhteisön tariffikiintiöiden rajoissa. 2. Kyseisten tuotteiden tuonnissa voidaan käyttää 1 kohdassa tarkoitettuja kiintiöitä vain, jos niiden vapaasti rajalla -hinta, jonka jäsenvaltiot ovat määränneet yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), 22 artiklan mukaan, on vähintään yhteisön kyseisille tuotteille tai tuoteluokille vahvistaman tai vahvistettavaksi tulevan viitehinnan suuruinen. 2 artikla Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa tarvittavat hallinnolliset toimenpiteet niiden tehokkaan hallinnoinnin varmistamiseksi. 3 artikla Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on pyyntö etuuskohtelun myöntämisestä tässä asetuksessa tarkoitetulle tuotteelle, ja jos tulliviranomaiset hyväksyvät tämän ilmoituksen, kyseisen jäsenvaltion on luettava komissiolle antamallaan tiedonannolla tätä tarvetta vastaava määrä kiintiön määrään. Kiintiöön lukemista koskevat pyynnöt, jossa ilmoitetaan mainittujen ilmoitusten vastaanottamispäivä, on lähetettävä komissiolle välittömästi. Komissio antaa luvan kiintiöön lukemiseen niiden päivämäärien mukaisessa järjestyksessä, joina kyseisen jäsenvaltion tulliviranomaiset ovat hyväksyneet vapaaseen liikkeeseen luovutusta koskevat ilmoitukset, siinä määrin kuin jäljellä oleva määrä sen sallii. Jos jäsenvaltio ei käytä kiintiöön luettuja määriä, sen on palautettava ne mahdollisimman pian vastaavaan kiintiöön. Jos pyydetyt määrät ylittävät kiintiössä jäljellä olevan määrän, se jaetaan suhteessa pyynnöissä oleviin määriin. Komissio ilmoittaa jäsenvaltioille kiintiöön luetuista määristä. 4 artikla Jokaisen jäsenvaltion on taattava kyseisten tuotteiden tuojille tasavertainen ja jatkuva mahdollisuus käyttää kiintiöitä, jos niissä jäljellä oleva määrä sen sallii. 5 artikla Jäsenvaltiot ja komissio toimivat läheisessä yhteistyössä tämän asetuksen noudattamisen varmistamiseksi. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä huhtikuuta 1995. Neuvoston puolesta A. JUPPÉ Puheenjohtaja (1) EYVL N:o L 388, 31.12.1992, s. 1, asetus sellaisena kuin se on muutettuna asetuksella (EY) N:o 3318/94 (EYVL N:o L 350, 31.12.1994, s. 15) LIITE >TAULUKON PAIKKA> Taric-koodit >TAULUKON PAIKKA>